**ΑΡΙΘΜΟΣ ΠΡΑΞΗΣ 10/2020**

Η ΠΡΟΪΣΤΑΜΕΝΗ ΤΟΥ ΕΙΡΗΝΟΔΙΚΕΙΟΥ ΚΟΥΦΑΛΙΩΝ

ΑΦΟΥ ΕΛΑΒΕ ΥΠΟΨΗ

1) Το 34ο άρθρο της από 1-5-2020 Πράξης Νομοθετικού Περιεχομένου «Περαιτέρω μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και την επάνοδο στην κοινωνική και οικονομική κανονικότητα» (ΦΕΚ Β΄ 90/1-5-2020), κατά παρέκκλιση από των οριζομένων στις παρ. 1, 5, 6 και 7 του άρθρου 17 και των παρ. 1 και 7α του άρθρου 14 του Κώδικα Οργανισμού Δικαστηρίων και Κατάστασης Δικαστικών Λειτουργών (ν. 1756/1988, Α’ 35), 2) Το άρθρο 74 παρ. 2 του νόμου 4690/2020: «Κύρωση: α) της από 13.4.2020 Π.Ν.Π. «Μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και άλλες κατεπείγουσες διατάξεις» (A' 84) και β) της από 1.5.2020 Π.Ν.Π. «Περαιτέρω μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και την επάνοδο στην κοινωνική και οικονομική κανονικότητα» (Α'90) και άλλες διατάξεις», 3) την υπ’ αριθ. 8/2020 Πράξη του Ειρηνοδικείου Κουφαλίων,

ΟΡΙΖΕΙ

Α) για το χρονικό διάστημα από την 1η έως και τις 15 Σεπτεμβρίου 2020: α) εμβόλιμη δικάσιμο για την εκδίκαση των υποθέσεων όλων των διαδικασιών, πλην των υποθέσεων της εκούσιας δικαιοδοσίας, που ματαιώθηκαν διαρκούσης της αναστολής, την 8η Σεπτεμβρίου 2020, ημέρα Τρίτη και ώρα 09:00, στο ακροατήριο του Ειρηνοδικείου Κουφαλίων, και β) εμβόλιμη δικάσιμο εκδίκασης των αιτήσεων του Ν. 3869/2010 (διαδικασία εκούσιας δικαιοδοσίας) που ματαιώθηκαν διαρκούσης της αναστολής, την 10η Σεπτεμβρίου 2020, ημέρα Πέμπτη και ώρα 09:00, στο ακροατήριο του Ειρηνοδικείου Κουφαλίων,

Β) ότι οι ματαιωθείσες διαρκούσης της αναστολής υποθέσεις του Ν. 3869/2010 (διαδικασία εκούσιας δικαιοδοσίας) των δικασίμων 19/3/2020, 30/04/2020 και 21/05/2020 θα εκδικαστούν στην ως άνω ορισθείσα εμβόλιμη δικάσιμο της 10ης Σεπτεμβρίου 2020,

Γ) ότι οι ματαιωθείσες διαρκούσης της αναστολής υποθέσεις λοιπής εκούσιας δικαιοδοσίας της δικασίμου 30/04/2020 θα εκδικαστούν στην ορισθείσα με την υπ’ αριθ. 8/2020 πράξη εμβόλιμη δικάσιμο της 2ας Ιουλίου 2020,

Δ) ότι οι ματαιωθείσες διαρκούσης της αναστολής υποθέσεις των δικασίμων 7/04/2020 και 12/05/2020 θα εκδικαστούν στην ως άνω ορισθείσα εμβόλιμη δικάσιμο της 8ης Σεπτεμβρίου 2020,

Δ) ότι οι παραπάνω υποθέσεις θα εκδικαστούν από τους υπηρετούντες Ειρηνοδίκες του Ειρηνοδικείου Κουφαλίων.

ΚΟΥΦΑΛΙΑ, 03/06/2020

Η ΠΡΟΪΣΤΑΜΕΝΗ ΤΟΥ ΕΙΡΗΝΟΔΙΚΕΙΟΥ ΚΟΥΦΑΛΙΩΝ

ΦΩΤΕΙΝΗ ΡΑΠΤΗ